Source: https://www.dubnica.eu/samosprava/ako-vybavit/prijimanie-deti-do-materskych-skol-1/
Timestamp: 2020-06-02 23:53:42+00:00

Document:
Prijímanie detí do materských škôl - Oficiálné stránky Mesta Dubnica nad Váhom
Legislatívne vymedzenie prijímania detí na predprimárne vzdelávanie v MŠ:
§ 59 zákona NR SR č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov
§ 3 vyhlášky MŠ SR č. 308/2009 Z. z. o materskej škole
§ 7 a ods.5 zákona č. 325/2012, ktorým sa mení a dopĺňa zákon č. 597/2003 Z. z. o financovaní ZŠ, SŠ a školských zariadení
§ 5 ods. 14 písm. a) zákona NR SR č. 596/2003 Z. z. o štátnej správe v školstve a školskej samospráve a o zmene niektorých zákonov v znení neskorších predpisov
Zákon č. 355/2007 Z. z. o ochrane verejného zdravia a o zmene a doplnení niektorých zákonov v znení neskorších predpisov
§ 3 vyhlášky MZ SR č. 527/2007 Z. z. o podrobnostiach a požiadavkách na zariadenie pre deti a mládež
VZN mesta Dubnica nad Váhom č. 7/2019 z 26.06.2019 (úplné znenie - zmena: VZN č. 13/2019 s účinnosťou od 1.1.2020)
rovnakého zaobchádzania
zákazu akýchkoľvek foriem diskriminácie a obzvlášť segregácie (§ 3 písm. c) a d) zákona č. 245/2008 Z.z.)
Prijímanie dieťaťa na predprimárne vzdelávanie:
dieťa so špeciálnymi výchovno-vzdelávacími potrebami Zákon č. 245/2008 Z. z. aj vyhláška MŠ SR č. 306/2008 Z. z. umožňuje, ale neukladá ako povinnosť. Riaditeľ materskej školy vždy pred svojim rozhodnutím o prijatí dieťaťa so špeciálnymi výchovno-vzdelávacími potrebami musí zvážiť, či:
na prijatie takéhoto dieťaťa má, alebo nemá vytvorené vhodné podmienky (personálne, priestorové, materiálne atď.),
bude schopný po prijatí takéhoto dieťaťa tieto podmienky dodatočne vytvoriť.
Prednostné prijímanie dieťaťa predprimárne vzdelávanie:
Výnimočné prijímanie dieťaťa – do materskej školy možno prijať aj dieťa od dvoch rokov veku, ak sú vytvorené vhodné materiálne, personálne a iné potrebné podmienky (predovšetkým kapacitné podmienky)
Riaditeľ školy po dohode so zriaďovateľom určí miesto a termín podávania žiadostí zverejní aj podmienky prijímania detí do materskej školy.
Pri prijímaní detí musí riaditeľ materskej školy dodržiavať ustanovenie § 28 ods. 9 zákona č. 245/2008 Z. z. vo vzťahu k najvyšším počtom detí v triede.
V prvom rade riaditeľ akceptuje podmienky prijímania detí stanovené zákonom č. 245/2008 Z. z.; môžeme ich nazvať aj „zákonné podmienky“.
Okrem týchto, zákonom stanovených podmienok, riaditeľ určuje v súlade s §3 ods.2 vyhlášky MŠ SR č. 306/2008 Z. z. ostatné podmienky prijímania detí – robí tak po ich prerokovaní v pedagogickej rade školy.
riaditeľ školy po dohode so zriaďovateľom určí miesto a termín podávania žiadostí na prijatie dieťaťa do materskej školy a zároveň zverejní aj podmienky prijímania.
dieťa do materskej školy sa prijíma na základe písomnej žiadosti zákonného zástupcu
spolu s písomnou žiadosťou o prijatie dieťaťa do materskej školy predkladá aj potvrdenie o zdravotnom stave dieťaťa od všeobecného lekára pre deti a dorast.
žiadosť o prijatie dieťaťa do MŠ si rodič môže stiahnuť aj na web-sídle školy ( tlačivo môžete obdržať aj pri zápise v materskej škole)
rozhodnutia o prijatí, resp. neprijatí dieťaťa do MŠ vydáva riaditeľ školy najneskôr do konca júna
kompetenciu rozhodovať o prijímaní do materskej školy majú riaditelia materských škôl ustanovenú v § 5 ods. 14 písm. a) zákona č. 596/2003 Z.z.
Špecifické kritériá na prijímanie detí jednotlivých materských škôl:
(viď jednotlivé súvisiace články)
Oddelenie školstva Mestského úradu Dubnica nad Váhom oznamuje rodičom, že zápis detí do materských škôl v zriaďovateľskej pôsobnosti mesta sa uskutoční v dňoch od 15. apríla 2020 do 15. mája 2020.
Žiadosti o prijatie do materskej školy si môžu zákonní zástupcovia stiahnuť z webových stránok jednotlivých materských škôl, prípadne si ich môžu vyzdvihnúť priamo v materských školách.
Riaditeľky materských škôl vydajú rozhodnutie o prijatí do materských škôl v termíne od 1. júna do 30. júna 2020.
Zoznam materských škôl v zriaďovateľskej pôsobnosti mesta a ich webové sídla:
Materská škola Rozprávkovo CII 72: https://www.rozpravkovo.com/zapis-do-ms/
Materská škola Pavla Demitru CII: https://www.skolac2.sk/index.php?rodic_b_id=1
Základná škola s materskou školou CI 32
Materská škola CI 32: https://zscidca.edupage.org/text/?text=text/text4&subpage=1
Základná škola s materskou školou Pod hájom 967
Materská škola Dubík: http://www.msdubik.wz.sk/tlaciva.html
V súvislosti s aktuálnou mimoriadnou situáciou prosíme zákonných zástupcov, aby sledovali webové sídlo mesta, prípadne i webové sídla konkrétnych škôl, kde budú komunikované prípadné zmeny týkajúce sa zápisov. Momentálne je situácia ohľadom zápisov detí do materských a základných škôl v riešení Ministerstva školstva, vedy, výskumu a športu Slovenskej republiky. O všetkých prípadných zmenách budeme včas informovať na webovom sídle mesta.

References: § 59

§ 3

§ 7

§ 5

§ 3
 § 28
 §3
 § 5